Eileen Gray

Saol 
clé|mion|"cathaoir Wassily" le Eileen Gray
clé|mion|9, rue de Lota, 16e arr., Paris, 1922
In Inis Córthaidh, i gContae Loch Garman, a rugadh í. D'fhás sí aníos ansin agus i Londain. Rinne sí staidéir ar an ealaín i Londain (scoil Slade) agus ansin i bPáras (scoil Julien).  Sa Fhrainc a chaith sí an chuid ba mhó dá saol mar dhuine fásta. Bhí sí ina cónaí san árasán céanna i bPáras (21 rue Bonaparte, 6ú arrondissement)  ó 1907 go dtí lá a báis sa bhliain 1976, in aois a 98 bliana.

 Saothar 
Bhí Gray ar dhuine de phríomhcheannairí na gluaiseachta deartha nua-aimseartha i dtús na 20ú haoise. Dhear sí troscán laicir ar dtús. Thosaigh sí ag obair le foirmeacha ailtireachta i ndeireadh na 1920idí. Bhí cur chuige nua aici maidir le cruth, líne, úsáid dathanna, ábhair agus uigeachtaí.

Ina saothair laicir agus ina cairpéid, rinne sí nasc radacach idir ceirdeanna traidisiúnta agus prionsabail an Fhóbhachais, an Chiúbachais, agus De Stijl. Dhírigh sí ar a dtréithe tadhlacha, cinéistéiseacha agus céadfacha agus leathnaigh sí an cur chuige sin go dtí an troscán nua-aimseartha. Ba í an chéad dearthóir í a d’oibrigh le cróm.clé|mion|BMAD. Berardo Museu Arte Deco, LiospóinBa ise an chéad duine a d’úsáid alúmanam, ceallalóid, cruach fheadánach, bácailít agus corc ina dearaí. Comhartha sóirt dá cuid dearaí uathúla ba ea ceangal ar leith leis an bhfoirm agus leis an líne ghlan, ach bhí siad feidhmiúil, ciallmhar agus compordach i gcónaí chomh maith.

 Comóradh 
Is beag aitheantas a bhfuair sí in Éirinn di le linn a saoil, seachas sa taispeántas “Eileen Gray, Pioneer of Design.”, a bhí ar siúl i mBanc na hÉireann i samhradh na bliana 1973.clé|mion|21 rue Bonaparte, Paris 6th arrond.

Bhronn Institiúid Ríoga Ailtirí na hÉireann comhaltacht onórach uirthi sa bhliain 1974.
clé|mion|Taispeántas buan fúithi in Ard-Mhúsaem na hÉireann
Sa bhliain 2015 d'eisigh An Post foireann stampaí poist lena cuid dearthóireacht troscán a chomóradh.

 Féach freisin 
Dearadh intí
Naisc sheachtracha
Cur síos as Gaeilge ar Eileen Gray agus a saothar ag Ard-Mhúsaem na hÉireann. Arna rochtain ar 23 Eanáir 2016.

 Tagairtí 

Catagóir:Daoine a rugadh i 1878
Catagóir:Básanna i 1976
Catagóir:Daoine a cuireadh i Reilig Père Lachaise
Catagóir:Ailtirí Éireannacha
Catagóir:Dearthóirí troscáin
Catagóir:Dearthóirí Éireannacha
Catagóir:Daoine LADT